Donát

Donát (iné mená Donat, Donátus, Donatus) prezývaný Veľký (Magnus), z Kartága (Carthaginiensis) alebo z Čiernych Domov (Casae Nigrae) bol druhý kartáginský schizmatický (donatistický) biskup, hlavný protagonista a predstavený donatistickej schizmy. Donatisti odmietli vysvätenie biskupa Ceciliána, pretože ho považovali za traditora a odpadlíka vysväteného iným traditorom Felixom z Aptungy. Po smrti prvého donatistického biskupa Majorína sa Donát stal v roku 313 biskupom v Kartágu. Na donatistickom biskupskom stolci sa udržal nasledujúcich tridsať rokov. V priebehu zložitého náboženského vývoja bol hlavnou tvárou donatizmu až do vlády Konštantia II., keď otvorene vystúpil voči cisárskej moci strániacej katolíkom. Známy je jeho výrok: Čo je cisár pre cirkev? (Quid est imperatori cum ecclesia?), ktoré mu pripisuje veľký protivník donatizmu svätý Optát. Za povstanie na čele extrémistického krídla donatistov, tzv. circumcellionov bol v roku 347 poslaný do exilu do Galie, kde o niekoľko rokov, pravdepodobne v roku 355 zomrel.Donatus and Donatism. In:  (podrobnejšie pozri donatizmus)

 Referencie 

Kategória:Narodenia v 3. storočí
Kategória:Úmrtia v 355
Kategória:Donatizmus
Kategória:Biskupi